रशीद ताहिर मोमिन का आंकलन है कि नोटबंदी के चलते 50 से 70 फीसदी कारखानों के कार्य प्रभावित हुए हैं. उनका दावा है कि आधे से ज्यादा कारखाने बंद ही हो चुके हैं और जो चल रहे हैं उनका उत्पादन आधे से भी कम रह गया है. वहां कुछ घंटे का ही काम हो पा रहा है. भुगतान के संकट के चलते ग्रे कपड़ा व्यापारी से मांग में गिरावट आयी है. यार्न मार्केट में कोई भी व्यापारी पुराने नोट नहीं ले रहा और नए नोट अभी उपलब्ध ही नहीं हैं. लूम मालिकों के पास न तो माल खरीदने के लिए धन बचा है और ना ही मजदूरों को रोके रखने के लिए.